اوتگن کونی استانبولده اویوشتیریلگن تروریستیک هجوم آرتیدن اوروپا پارلمانی گه قره تیلگن اوته مهم بیر پیام بحث موضوعی بولدی.
توماس زدیهوفسکی, پی کا کا نینگ اوروپا بیرلیگی نینگ ترور تشکیلات لری لستیده اورین آلگن لیگی نی بیلدیررایکن, "ایندی تروریست لر گه عکس العمل کورسه تیلیشی کیره ک.  پی کا کا بیلن داعش نی توخته تینگ و اوروپا پارلمانیده گی فعالیت لری نی ممنوع قیلیب قوینگ" دییه قید ایتدی.
ترک حکومتی گه قرشی قوراللی فعالیت بیلن بیر موفقیت نینگ قول کریتیلیشی نینگ ممکن ایمس لیگی نی بیلدیرگن توماس زدیهوفسکی, "اوروپا بیرلیگی ترور تشکیلات لری لستیده اورین آلگن لیگی اوچون پی کا کا نینگ فعالیت لری نینگ ممنوع ایتیلیشی نی طلب ایتدیم.  پی کا کا اوشبو لستدن چیقریلگن ایمس" دییه قید ایتدی.
توماس زدیهوفسکی, اوزی نینگ بیر کاتولیک ایکن لیگی نی بیلدیررایکن, "استانبولده جان بیرگن کیشی لر مسلمان لردن عبارت ایدی.  بیراق همه میز بیر میز.  دین مهم ایمس.  هیچ بیر شکلده تروریزم نی حمایه ایتیشی میز ممکن ایمس" دییه قید ایتدی.
چاووش اوغلی اوز پیامیده, "رحمت توماس, اوروپا بیرلیگی اداره لری و اعضا دولت لرنینگ همه سیدن خودی منه شونده ی بیر سیاست آلیب باریش لری نی آرزو ایتماقده" دییه قید ایتدی.
هیچ بیر شکلده تروریزم نی حمایه له میدیگن لیک لری نی بیلدیرگن توماس زدیهوفسکی, اوز سوز لری نی, "ملکی لرنینگ هدف قیلیب آلینگن استانبولده گی تروریستیک هجوم نینگ پاریس و بروکسل هجومیدن هیچ قنده ی بیر فرقی یوق.  تروریزم نینگ هیچ قچان موفق بولیشی ممکن ایمس" شکلیده دوام ایتتیردی.
ترکیه ده اجتماعی ترماق لر دن استفاده ایتیتگن کیشی لر هم اوشبو سیاست لری سببلی توماس زدیهوفسکی گه اوز منتدارچیلیک لری نی بیلدیردیلر.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
